STGT พุ่ง 6% โบรกฯเคาะซื้อเป้า 116 บ. จับตากำไรปีนี้โตแรง 8 เท่าตัว
STGT พุ่ง 6% โบรกฯเคาะซื้อเป้า 116 บ. จับตากำไรปีนี้โตแรง 8 เท่าตัว
2 ต.ค. 2563

ผู้สื่อข่าวรายงานว่า ราคาหุ้น บริษัท ศรีตรังโกลฟส์ (ประเทศไทย) จำกัด(มหาชน) หรือ STGT ปิดตลาดเช้านี้ (2 ต.ค.) อยู่ที่ 85 บาท บวก 4.50 บาท หรือ 5.59% สูงสุดที่ 85 บาท ต่ำสุดที่ 81.25 บาท ด้วยมูลค่าซื้อขาย 1.91 พันล้านบาท
ทั้งนี้ บล.เคทีบี (ประเทศไทย) คาดกำไรสุทธิปี 2563 ที่ 5,747 ล้านบาท (เพิ่มขึ้น 806% จากงวดเดียวกันของปีก่อน) โดยคาดราคาขายเฉลี่ยถุงมือยางปี 2563 อยู่ที่ 0.90 บาทต่อชิ้น และ GPM อยู่ที่ 29% เนื่องจากประเมินว่าครึ่งหลังปี2563 ยังมีแนวโน้มการเติบโตจากครึ่งปีแรก จากราคาขายถุงมือยางเพิ่มขึ้น 70% จากความต้องการของถุงมือยางที่ยังคงขยายตัว
รวมถึงคงกำไรสุทธิปี 2564 ที่ 6,132 ล้านบาท (เพิ่มขึ้น 7% จากงวดเดียวกันของปีก่อน) โดยคาดราคาขายเฉลี่ยถุงมือยางปี 2564 อยู่ที่ 0.90 บาทต่อชิ้น เนื่องจากคาดวัคซีน COVID-19 สามารถใช้ได้ในปี 2564
ดังนั้น ยังคงแนะนำ “ซื้อ” ประเมินราคาเป้าหมายที่ 116 บาท